Сладък ориз с карамелизиран ананас ♥ sweet rise with caramelized pineapple
### На прага на лятото и есента ви предлагам едно кулинарно приключение на изток и по-точно към индийската кухня.


### Сладък ориз с карамелизиран ананас, стафиди и подправки.


### Този десерт изисква известно време, но сигурна съм, няма да съжалявате!



### **Необходими продукти:**


### *за 4-6 порции*


### 175 г [пълнозърнест ориз Басмати](https://shop.krina.eu/oriz-basmati-palnozarnest-exotic-line-500-g.html?utm_source=culinary-with-me)


### ½ ананас, обелен, почистен и нарязан на кубчета


### 4 с.л. кокосово масло, течно


### 175 г кокосова захар


### семената на 4 шушулки кардамом


### 4 бр. карамфил


### 1 пръчка канела


### 300 мл вода


### 50 г стафиди


### мента и лимонова кора за украса


### **Начин на приготвяне:**


### Загрейте фурната на 160С и подгответе тава с размери 15 х 20 см.


### Измийте ориза под студена , течаща вода. Отцедете и оставете настрани.


### В подходящ съд загрейте на висока температура 1 с.л. кокосово масло. Добавете нарязания ананас и поръсете с 2 с.л. кокосова захар. Задушете като разбърквате често до карамелизирането на ананаса.


### Добавете останалото масло, кардамома, карамфила и канелата. Задушете за 2-3 минути.


### Добавете почистения ориз и задушете и него за 2-3 минути, до прозрачност.


### Добавете водата и оставете сместа да заври, след което намалете температурата и оставете всичко да къкри за 3-4 минути. Дръпнете от котлона.


### В тавата разстелете половината от сместа с ориз, поръсете с половината захар и половината стафиди. Направете още един ред ориз, захар и завършете с останалите стафиди.


### Покрийте с фолио и запечатяйте по ръбовете.


### Печете за 45-50 минути, след което извадете от фурната и оставете тавата покрита до пълното и охлаждане.


### Когато десерта е напълно охладен разпределете в чаши и украсете с мента и лимонови кори.




---


### *Ако публикацията ви е харесала, споделете в социалните мрежи и не забравяйте да се абонирайте за новите статии в блога [тук](http://eepurl.com/cguvfd) или следете страничката във [facebook](https://www.facebook.com/culinarywithme/).*

